Anhui

Anhui (安徽 txinera sinplifikatuan), Txinako Herri Errepublikako probintzia baten izena da. 139.400 kilometro koadroko azalera dauka eta 2004ko erroldaren arabera 64.610.000 biztanle bizi ziren bertan.

 Inguru naturala eta kokapena 
Geografikoki nahiko aldakorra da Anhui, iparraldea Ipar Txinako lautadaren zati den bitartean, probintziaren erdialdea Huai He ibaiak zeharkatzen du. Aipaturiko bi gune hauek nahiko lauak dira eta biztanleri dentsitatea oso altua. Hegoaldean bien bitartean, eraikitzeko lur lauak urriagoak dira, erliebe malkartsu eta menditsuaren eraginez. Probintziako mendirik altuena Lotus mendia da (1.873 metro). Probintzia zeharkatzen duten ibairik garrantzitsuenak Huai He ibaia iparraldean eta Yangtze ibaia hegoaldean dira. Lakurik handiena Chaohu lakua da, 800 kilometro koadroko azalerakoa.

Probintziaren mugakideak honakoak dira: Shandong iparraldean, Jiangsu ipar-ekialde eta ekialdean, Zhejiang hego-ekialdean, Jiangxi hegoaldean, Hubei hego-mendebaldean, eta Henan mendebalde eta ipar-mendebaldean.

Anhui probintziako hiriburua Hefei da.

 Klima 
Klima aldakorra da probintziako toki batetik bestera. Iparraldean klima hotzagoa eta lehorragoa da, hori dela eta, Huai He ibaiaren iparraldean urtarrileko tenperatura -1 eta 2 gradu artekoa da, eta ibai honen hegoaldeko lurretan 0 eta 3 gradu artekoa. Uztaileko batez-bestekoa 20 gradutik gorakoa da eta 30 gradutik gorako egun sargoriak maiz izaten dira.

Ekaina eta Uztailean uholdeak eragiten dituzten eurite gogorrak ohikoak dira.

 Banaketa administratiboa 
 Mapa # Izena Txinera sinplifikatuz Pinyineraz Mota300x450px1Hefei合肥市Héféi ShìPrefektura mailako hiria2Anqing安庆市Ānqìng ShìPrefektura mailako hiria3Bengbu蚌埠市Bèngbù ShìPrefektura mailako hiria4Bozhou亳州市Bózhōu ShìPrefektura mailako hiria5Chaohu巢湖市Cháohú ShìPrefektura mailako hiria6Chizhou池州市Chízhōu ShìPrefektura mailako hiria7Chuzhou滁州市Chúzhōu ShìPrefektura mailako hiria8Fuyang阜阳市Fǔyáng ShìPrefektura mailako hiria9Huaibei淮北市Huáiběi ShìPrefektura mailako hiria10Huainan淮南市Huáinán ShìPrefektura mailako hiria11Huangshan黄山市Huángshān ShìPrefektura mailako hiria12Lu'an六安市Lù'ān ShìPrefektura mailako hiria13Ma'anshan马鞍山市Mǎ'ānshān ShìPrefektura mailako hiria14Suzhou宿州市Sùzhōu ShìPrefektura mailako hiria15Tongling铜陵市Tónglíng ShìPrefektura mailako hiria16Wuhu芜湖市Wúhú ShìPrefektura mailako hiria17Xuancheng宣城市Xuānchéng ShìPrefektura mailako hiria

 Politika 
Anhui probintziako gobernadorea Wang Sanyun da. Txinako Alderdi Komunistak probintzian duen ordezkaria Wang Jinshan da.

 Garraioa 
 Aireportuak 
 Kokapen Hiria NAZE NAGE Aireportuaren izena ANHUI   Anqing ZSAQ AQG Anqing Aireportua Bengbu ZSBB BFU Bengbu Aireportua Fuyang ZSFY FUG Fuyang Aireportua Hefei ZSOF HFE Hefei Luogang Nazioarteko Aireportua Huangshan ZSTX TXN Huangshan Tunxi Nazioarteko Aireportua Wuhu ZSWU WHU Wuhu Aireportua

 Ikus, gainera 
 Anhui probintziaren banaketa administratiboa

 Kanpo estekak 

  Anhuiko gobernuaren webgunea.

Kategoria:Txinako probintziak
Kategoria:Anhui